AMU के पार्क में मॉर्निंग वॉक करने आए थे; हमला कर जमीन पर गिराया, हाथ-पैर नोंचे
Person roaming in AMU park, attacked by 10-12 dogs, CCTV viralकुत्तों ने अधेड़ को नोच-नोच कर मारा
अलीगढ़ मुस्लिम यूनिवर्सिटी (AMU) के पार्क में घूम रहे बुजुर्ग को आवारा कुत्तों के झुंड ने नोंचकर मार डाला। घटना का वीडियो भी सामने आया है। इसमें दिख रहा है कि बुजुर्ग सुबह मॉर्निंग वॉक करने यूनिवर्सिटी परिसर के पार्क में पहुंचे। तभी 10-12 कुत्तों के झुंड ने हमला कर दिया।
कुत्तों ने बुजुर्ग के कुर्ते और पायजामे को नोंचकर फाड़ दिया। इससे वह जमीन पर गिर गए। फिर कुत्तों ने उनके हाथ-पैर और पेट को नोंचकर घायल कर दिया। जिससे उनकी मौत हो गई। घटना रविवार सुबह 7 बजे की है।
हर दिन पार्क में मॉर्निंग वॉक पर आते थे सफदर
65 साल के सफदर अली परिवार के साथ मेडिकल रोड प्रिंट पाॅइंट पर रहते थे। उनकी दो बेटियों की शादी हो चुकी है। छोटी बेटी साथ में रहती है। बड़ी बेटी अपने परिवार के साथ कतर में है। 5 साल पहले वह यूनिसेफ कासगंज से रिटायर हुए थे। रिटायरमेंट के बाद वह अलीगढ़ में ही रहते थे। हर दिन सुबह यूनिवर्सिटी कैंपस के पार्क में मॉर्निंग वॉक करने आते थे।
रविवार सुबह भी सफदर पार्क में मॉर्निंग वॉक करने आए थे। इसी दौरान उन पर कुत्तों के झुंड ने हमला कर दिया।​​ ​​यूनिवर्सिटी के गार्ड ने पार्क में शव देखा। इसके बाद उसने घटना की जानकारी पुलिस को दी। सूचना पाकर थाना सिविल लाइन्स मौके पर पहुंची और शव पोस्टमॉर्टम के लिए भेज दिया। इसके बाद पुलिस यूनिवर्सिटी में लगे CCTV की जांच की। इसमें बुजुर्ग पर कुत्तों के हमले की बात सामने आई।
यूनिवर्सिटी प्रशासन में CCTV पुलिस को सौंपा
यूनिवर्सिटी के प्रॉक्टर प्रो. मोहम्मद वसीम अली ने बताया कि कैंपस में सुबह शव मिलने की सूचना मिली थी। इसके बाद तत्काल पुलिस को सूचना दी गई। CCTV और अन्य जानकारियां भी पुलिस को दी गई हैं। पुलिस पूरे मामले की जांच कर रही है। एसपी सिटी कुलदीप गुनावत ने बताया कि CCTV में कुत्तों के हमले के कारण मौत होना सामने आ रहा है। फिर भी मौत का स्पष्ट कारण जानने के लिए शव को पोस्टमॉर्टम के लिए भेज दिया गया है।
ये भी पढ़ेंः
2 साल की बच्ची को कुत्तों के झुंड ने नोंचा, गाल और नाक पर गहरे घाव
आगरा में घर के बाहर खेल रही 2 साल की बच्ची को आवारा कुत्तों ने काट लिया। बच्ची सुबह अपने पिता के पीछे-पीछे घर के बाहर निकल गई थी। पिता काम पर चले गए और वह बाहर खेलने लगी। इसी बीच, आवारा कुत्तों के झुंड ने मासूम रितिका पर हमला कर दिया। बच्ची चिल्लाते हुए भागी, लेकिन कुछ ही दूर जाकर गिर गई। तभी कुत्तों ने बच्ची के गाल और कान को नोंच डाला। घटना मलपुरा थाना क्षेत्र के नगला रेवती की है। पढ़ें पूरी खबर
10 साल की दिव्यांग बच्ची को कुत्तों ने नोंचा
आगरा के गगोई गांव में एक दस साल की बच्ची पर आवारा कुत्तों ने हमला कर दिया। उसके हाथ और पैर में 26 जगहों पर काट लिया। बच्ची जख्मी हो गई। लोगों ने देखा तो कुत्तों को भगाया। परिजनों ने बच्ची को जिला अस्पताल में भर्ती कराया है। जहां पर उसे 40 टांके लगे हैं। उसका 6 घंटे तक ऑपरेशन चला। उसकी हालत गंभीर बनी हुई है। बच्ची बोल नहीं सकती है। पढ़ें पूरी खबर